armvectores/hy_wikipedia_2023 huggingface dataset:
Ռաֆիկ Բադալյան

Ռաֆիկ Անուշավանի Բադալյան (հոկտեմբերի 24, 1943(1943-10-24), Երևան, Հայկական ԽՍՀ, ԽՍՀՄ), նկարիչ, քանդակագործ, ֆիզիկոս, ֆիզիկամաթեմատիկական գիտությունների թեկնածու։


== Կենսագրություն ==
Ռաֆիկ Բադալյանը ծնվել է 1943 թվականին Երևանում` ծառայողի ընտանիքում։ Միջնակարգ կրթությունը ստացել է Ստալինի անվան (այժմ՝ Տերյանի անվան) դպրոցում։ 1962 թվականին ընդունվել է Երևանի Պետական համալսարանի ֆիզիկա-մաթեմատիկական ֆակուլտետը։ Ուսման ընթացքում ծառայել է Խորհրդային բանակում որպես զինվոր, հետո շարունակել և ավարտել է ուսումը 1968 թվականին։ Աշխատել է պոլիմերների համամիութենական գիտահետազոտական ինստիտուտում նախ որպես կրտսեր գիտաշխատող, ապա գիտաշխատող և ավագ գիտաշխատող։ 1970 թվականին վերակոչվել է Խորհրդային բանակ, արդեն սպայական կոչումով։ Որպես սպա վերապատրաստվել է Նովոսիբիրսկ և Գոմել քաղաքներում։ 1973 թվականին դեմոբիլիզացվել և վերադարձել է նախկին աշխատանքին։ 1976 թվականից աշխատել է Աբովյան քաղաքի հաշվիչ տեխնիկայի կոնստրուկտորա-տեխնոլոգիական բյուրոյում որպես ինտեգրալ և հիբրիդային միկրոսխեմաների ու տվիչների լաբորատորիայի՝ հետագայում բաժնի վարիչ։ 1978 թվականից Մոսկվա քաղաքի էլեկտրոնային տեխնիկայի ինստիտուտում (ՄԻԷՏ) պաշտպանել թեկնածուական թեզը և ստացել ֆիզմատ գիտությունների թեկնածուի կոչում։ Ունի մոտ 50 գիտական աշխատություններ, մենագրություններ և հաստատագրված հեղինակային հայտնագործություններ։
Գիտական աշխատությունները տպագրվել են Հայաստանում, Ռուսաստանում, Գերմանիայում, Հունգարիայում, Բուլղարիայում։ 1990 թվականին աշխատանքից ազատվել է սեփական դիմումի համաձայն։ 1995 թվականից առ այսօր աշխատում է Երևանի «Նաիրիտ» գործարանի ռետինատեխնիկական իրերի լաբորատորիայում որպես լաբորատորիայի վարիչ։


== Ստեղծագործական ուղի ==
Փոքր հասակից զբաղվել է նկարչությամբ, ուսանողական տարիներին քանդակագործությամբ։ 1985-1986 թվականներին զբաղվել է միկրոքանդակագործությամբ (միկրոմինիատյուրա)։ Ներկայացրել է բազամթիվ անձնական ցուցահանդեսներ Հայաստանում, Աբխազիայում, Ռուսաստանում, Հնդկաստանում, Ֆրանսիայում, Արաբական Էմիրություններում։ Ունի միկրոքանդակներ ԱՄՆ-ում, Ավստրալիայում, Շվեդիայում, Դանիայում, Ռուսաստանում, Իսպանիայում, Ուկրաինայում։ Ապրում և աշխատում է Երևան քաղաքում։ Բացի միկրոմինյատուրայից զբաղվում է թանկարժեք քարերի, նաև փայտի ամուր տեսակների վրա քանդակներով։


== Արտաքին հղումներ ==
Ռաֆիկ Բադալյանի աշխատանքների ցուցադրություն Archived 2016-03-04 at the Wayback Machine.
Խեչո Մեծ

Խեչո Մեծ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից հյուսիս-արևելք, Օլթի գետի վերին հոսանքի ձախ կողմում, ձախից թափվող համանուն գետակի ափին։ Գյուղից 2 կմ հյուսիս-արևելք գտնվում է Խեչո Փոքր գյուղը։ Երկու գյուղերի միջով անցնում է խճուղի։


== Բնակչություն ==
1878 թվականին ուներ 18 տուն՝ 72 թուրք բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ցատկոտող Ջոն

«Ցատկոտող Ջոն» (անգլ.՝ hoppin' John), ԱՄՆ հարավային նահանգների ավանդական խոհանոցի ուտեստ, պատրաստվում է վիգնայից, բրնձից, կտրտած սոխից ու բեկոնի շերտերից և համեմվում կծու պղպեղով, աղով և սխտորով։
«Ցատկոտող Ջոնի» պատմությունն սկսվում է ԱՄՆ-ում ստրկատիրության ժամանակներից։ Նրա հիմնական բաղադրիչը՝ վիգնան, այն ժամանակ լայնորեն տարածված էր Արևմտյան Աֆրիկայում։ Այդ պատճառով դրա հիման վրա ստեղծվող ուտեստը հասանելի էր Կոնգոյից ԱՄՆ բերված ստրուկներին։ Կան նաև վարկածներ, որոնց համաձայն՝ ուտեստը հայտնվել է Սենեգալի և Նիգերիայի մուսուլմանների շնորհիվ, որոնք պատրաստել են այն ապխտած տավարի մսով կամ հնդկացի-սեմինոլների շնորհիվ։
Ուտեստի անվան ծագման վերաբերյալ ստույգ տվյալներ չկան։ Ըստ մի վարկածի՝ այն ծագում է pois pigeons (աղավնու ոլոռ) ֆրանսիական բառակապակցությունից, ըստ այլ տարբերակի՝ հինդիով bahatta kachang բառակապակցությունից, որը նշանակում էր ոլոռ։
«Ցատկոտող Ջոն» ուտեստն ընդունված է ուտել հունվարի 1-ին։ Ենթադրվում է, որ ուտեստը նպաստում է հարստությանը և հաջողությանը նոր տարում։ Հատիկները խորհրդանշում են մետաղադրամներ, կանաչին՝ դոլարային թղթադրամներ, իսկ ուտեստի հետ մատուցվող եգիպտացորենի հացը՝ ոսկին։ «Ցատկոտող Ջոնի» մնացորդները կոչվում են «ցատկող Ջեննի» (անգլ.՝ skippin' Jenny) և խորհրդանշում են տանտերերի խնայողությունը. մնացորդներն ուտելը, ըստ հավատալիքների, ավելի հավանական է դարձնում ընթացիկ տարում հարստանալը։


== Ծանոթագրություններ ==


== Գրականություն ==
James E. McWilliams A Revolution in Eating: How the Quest for Food Shaped America. — Arts and Traditions of the Table: Perspectives on Culinary History Series. — Columbia University Press, 2007. — 386 с. — ISBN 0231129939
Herbert C. Covey, Dwight Eisnach What the Slaves Ate: Recollections of African American Foods and Foodways from the Slave Narratives. — American mosaic. — ABC-CLIO, 2009. — 311 с. — ISBN 031337497X
John T. Edge The New Encyclopedia of Southern Culture. — 7: Foodways: Easyread Large Bold Edition. — ReadHowYouWant, 2009. — Т. 1. — 328 с. — ISBN 145872171X


== Արտաքին հղումներ ==
Hoppin' John Recipe
Արիսա

Արիսա (իսպ.՝ Ariza), մունիցիպալիտետ Իսպանիայում, գտնվում է Սարագոսա նահանգում, Արգոն պրովինցիայի մեջ։ Մունիցիպալիտետը գտնվում է Կամունիտատ-Դե-Կալատայուտ շրջանում։ Նրա բնակչությունը կազմում է 1279 մարդ (2010)։ Հեռավորությունը վարչական կենտրոնից կազմում է՝ 142 կմ։


== Պատկերասրահ ==

		
		


== Ծանոթագրություններ ==
Ռոնին

«Ռոնին» (անգլ.՝ Ronin),  Ջոն Ֆրանկենխայմերի կողմից 1998 թվականին նկարահանված մարտաֆիլմ Ռոբերտ դե Նիրոյի և Ժան Ռենոյի մասնակցությամբ։


== Սյուժե ==
Հինգ վարձու պրոֆեսիոնալներ հանդիպում են Մոնմարտր քաղաքի մի բիստրոյում։ Նրանց բոլորին վարձել են մեկ ընդհանուր առաջադրանք կատարելու համար։ Խմբում ոչ ոք չգիտի մինչև վերջ, թե հստակ ինչ առաջադրանք են կատարելու։ Պարզ է միայն մեկ բան՝ անհրաժեշտ է գողանալ մի քեյս, որը շատ լավ պահպանվում է, որպեսզի այն չվաճառեն հակառակորդներին։


== Պարգևներ ==
1999 թվականին Young Hollywood Awards մրցանակաբաշխության ժամանակ ֆիլմը ստացել է երեք նոմինացիա և մեկ մրցանակ ֆիլմի համար գրված լավագույն երաժշտական թեմայի համար (Best soundtrack)։


== Դերասանական կազմ ==


== Ծանոթագրություններ ==


== Արտաքին հղումներ ==
Ռոնին ֆիլմը Rotten Tomatoes կայքում
«Ռոնին» ֆիլմը IMBD կայքում
Շչորսովկա (գյուղ, Կորոստենի շրջան)

Շչորսովկա (ուկրաիներեն՝ Щорсівка), գյուղ Ուկրաինայի Ժիտոմիրի մարզի Կորոստենի շրջանում։ Բնակավայրը նախկինում նաև անվանվել է Բելոշիցի։
2001 թվականի տվյալներով Շչորսովկա գյուղում բնակվում էր 638 մարդ։ Բնակավայրը զբաղեցնում է 2287 կմ² տարածք։ Բնակչության խտությունը կազմում էր 278,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերյոժա Հովակիմյան

Սերյոժա Շամիրի Հովակիմյան (1920, Տավուշ, Հայաստան - մայիսի 8, 1945(1945-05-08), Գերմանիա), հայ գրող, զինվորական։


== Կենսագրություն ==
Սերյոժա Հովակիմյանը ծնվել է 1920 թվականին Տավուշ (Թովուզ) գյուղում։ Նախնական կրթությունը ստացել է հայրենի գյուղում, այնուհետև Բերդի միջնակարգ դպրոցում, որն ավարտել է 1940 թվականին։
«Տգիտության վախճանը» անավարտ վեպը 1939 թվականին արժանացել է ՀԽՍՀ գրողների միության խրախուսանքին։


=== Ռազմական գործունեություն ===
1940 թվականի նոյեմբերի 5-ին զորակոչվել է բանակ և ծառայել սկզբում Մոսկվայում, այնուհետև Լենինգրադի մարզի Օպուչկա քաղաքում՝ տանկային դիվիզիայում։ Լենինգրադի ռազմաճակատում 20 օր կռվելուց հետո՝ 1941 թվականի հուլիսի 12-ին ծանր վիրավորվում է, գերեվարվում ու ուղարկվում Գերմանիա՝ Վիստրաուրի, որտեղից էլ՝ Շտուտգարտի, այնուհետև Հիրշբերգի համակենտրոնացման ճամբար։ 1942 թվականի հուլիսից անդամագրվել է ռազմագերի գեներալ Միխայիլ Լուկինի կազմավորած «Սովետական հայրենասերներ» ընդհատակյա կազմակերպությանը, դարձել դիվերսիոն բաժնի ղեկավարը, այնուհետև Հիրշբերգի համակենտրոնացման ճամբարի ընդհատակյա կազմակերպության ղեկավարը։ Տիրապետել է գերմաներենին։
1945 թվականի փետրվարին ֆաշիստները մատնությամբ հայտնաբերում են Հովակիմյանի ընդհատակյա հակաֆաշիստական խումբը։ 1945 թվականի մայիսի 8-ին՝ հաղթանակից մեկ օր առաջ, Հովակիմյանը տաս ընդհատակայինների հետ գնդակահարվում է։
Պահպանվել են ռազմաճակատում և բանտում գրած բանաստեղծությունների ու քառյակների մի մասը միայն։


== Հիշատակումներ ==
Սերյոժա Հովակիմյանի սխրանքների մասին գրվել է «Պրավդա»-ում, «Ուկրաինսկայա պրավդա»-ում, «Կրասնոյե զնամյա» Անդրկովկասյան զինվորական շրջանի թերթում, «Սովետական Հայաստան»-ում, «Կոմունիստ»-ում, «Ավանգարդ»-ում, «Սովետական Ղարաբաղ»-ում, «Գրական թերթ»-ում, «Պիոներ կանչ»-ում, «Սովետական գրականություն» ամսագրում, «Հայ ժողովրդի պատմության» 8-րդ հատորում։


== Ծանոթագրություններ ==
Ալեքսանդր Բասիլայա

Ալեքսանդր Բասիլայա (վրաց.՝ ალექსანდრე ალექსანდრეს ძე ბასილაია, մարտի 11, 1942(1942-03-11), Թբիլիսի, Վրացական ԽՍՀ, ԽՍՀՄ - հոկտեմբերի 3, 2009(2009-10-03), Գերմանիա), վրացի կոմպոզիտոր։ 1982 թվականին արժանացել է Վրացական ԽՍՀ-ի վաստակավոր արտիստ կոչմանը։ Եղել է «Իվերիա» եղարվեստական համույթի տնօրենը։


== Կենսագրություն ==
1967 թվականին ավարտել է Թբիլիսիի պետական կոնսերվատորիայի կոնտրաբասի բաժինը։ 1968 թվականին հիմնադրել և ղեկավարել է «Իվերիա» համույթը։ 1981 թվականին արժանացել է Վրաստանի կոմերիտական մրցանակի։
Այնպիսի հայտնի մյուզիքլների հեղինակն է, ինչպիսիք են «Արգոնավորդները», «Ջեյզի հարսանիքը», «Փիրոսմաններ» որոնց հետ «Իվերիա» համույթի հետ հաջողությամբ շրջել է բազմաթիվ երկրներում։ Կոմպոզիտորի կյանքի վերջին ստեղծագործություններից «Ինչ-որ բան ավարտվել է» կոմպոզիցիան է։


== Ստեղծագործություններ ==


=== Երաժշտական մյուզիքլ ===
1979- «Ջեյզի հարսանիքը»
1982- «Արգոնավորդները»
2005- «Փիրոսմաններ»


=== Երաժշտությունը ֆիլմերում ===
1978 - Փոքրիկ քույրիկը
1984 - Չիորա
1984 - Ջեյզի հարսանիքը
1986 - Հուշանվեր
1986 - Ուրախ խրոնիկան վտանգավոր ճանապարհորդության ժամանակ
1987 - Կորած նավերի կղզի


=== Ընտրյալ երգեր ===
«Մարդախույսը»
«Արգո»
«Յազոնայի և Մեդեի դուետը»
«Արիա Մեդեա»
«Արիա Աետա»


== Սկավառակագրություն ==
1998 - «Հեքիաթ սիրո մասին» (CD)
2003 - «Կոմպոզիտոր Ալեքսանդր Բասիլայա» (2 CD)


== Ծանոթագրություններ ==


== Արտաքին հղումներ ==
Ալեքսանդր Բասիլայան www.peoples.ru կայքում
Ալեքսանդր Բասիլայայի սկավառակագրությունը
Ալեքսանդր Բասիլայայի երգեր Archived 2011-03-24 at the Wayback Machine.
Իտարանտին

Իտարանտին (պորտ.՝ Itarantim), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 16 709 մարդ՝ 2006 թվականի տվյալներով։ Գրավում է 1 783,747 կմ2 տարածք։ Բնակչության խտությունը՝ 9,4 մարդ/կմ²։
Քաղաքի տոնը նշվում է հունիսի 15-ին։


== Պատմություն ==
Քաղաքը հիմնադրվել է 1937 թվականի հունիսի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 51.995.746,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.093,70 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,659 (տվյալները՝ ՄԱԿ-ի զարգացման ծրագրի)։
Հովիկ Աբովյան

Հովիկ Արամայիսի Աբովյան (հունիսի 1, 1964(1964-06-01), Կողբ, Նոյեմբերյանի շրջան, Հայկական ԽՍՀ, ԽՍՀՄ), ՀՀ պետական գործիչ, Հայաստանի Հանրապետության Տավուշի նախկին մարզպետ։


== Կրթություն ==
1986-1991 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի Կիրովականի մասնաճյուղը՝ ավտոճանապարհաշինարարական մեքենաների և սարքավորումների ինժեներ-մեխանիկի մասնագիտությամբ։


== Աշխատանքային գործունեություն ==
1985 թ. - աշխատել է Նոյեմբերյանի ավտոտնտեսությունում որպես շինարարության բանվոր։
1991-1993 թթ. - Նոյեմբերյանի «Մարինա» կոոպերատիվի նախագահ։
1993-1994 թթ. - ՀՀ հարկային պետական տեսչության Նոյեմբերյանի հարկային տեսչության տեսուչ։
1994-1998 թթ. - ՀՀ մաքսային վարչության Գուգարքի տարածաշրջանային մաքսատան Բագրատաշենի մաքսային տեսուչ, մաքսակետի պետի տեղակալ, ապա՝ մաքսակետի պետ։
1998-2001 թթ. - ՀՀ պետական եկամուտների նախարարության Շիրակի տարածաշրջանային մաքսատան Բավրայի մաքսակետի պետ, այնուհետև՝ Բագրատաշենի մաքսակետի պետ, ապա՝ Գոգավան-Պրիվոլնոյեի մաքսակետի պետ։
2002 թ. մայիսի 25-ին ընտրվել է ՀՀ Ազգային ժողովի 2-րդ գումարման պատգամավոր թիվ 75 ընտրատարածքից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Ագրոարդյունաբերական ժողովրդավարական միավորում» պատգամավորական խմբի անդամ։ «Հայխնայբանկում» ավանդադրված ՀՀ քաղաքացիների խնայողական ավանդները վերականգնելու և փոխհատուցելու հնարավորություններն ուսումնասիրող ժամանակավոր հանձնաժողովի քարտուղար։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր թիվ 56 ընտրատարածքից։ Արտաքին հարաբերությունների մշտական հանձնաժողովի, ապա պետական-իրավական հարցերի մշտական հանձնաժողովի անդամ։ «Հայխնայբանկում» ավանդադրված Հայաստանի Հանրապետության քաղաքացիների խնայողական ավանդները վերականգնելու եւ փոխհատուցելու հնարավորություններն ուսումնասիրող ժամանակավոր հանձնաժողովի քարտուղար։
2007-2009 թթ. - ՀՀ կառավարությանն առընթեր պետական եկամուտների կոմիտեի Գուգարքի տարածաշրջանային մաքսատան Բագրատաշենի մաքսակետի պետ։
2009-2014 թթ. - ՀՀ կառավարությանն առընթեր պետական եկամուտների կոմիտեի Գուգարքի տարածաշրջանային մաքսատան պետ։
2014 թ. մայիսի 15-ին ՀՀ Կառավարության որոշմամբ նշանակվել է Հայաստանի Հանրապետության Տավուշի մարզպետ։Ամուսնացած է, ունի երկու զավակ։


== Պարգևներ ==
«Ֆրիտյոֆ Նանսեն» մեդալ և պատվոգիր (1998)։


== Ծանոթագրություններ ==
Նիցախա (գյուղ, Տրոստյանեցի շրջան)

Նիցախա (ուկրաիներեն՝ Ницаха), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Նիցախա գյուղում բնակվում էր 648 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիրկա (այլ կիրառումներ)

Վլադիմիրկա, կարող է վերաբերել՝

Վլադիմիրկա - գյուղ Ուկրաինայի Վիննիցայի մարզի Շառգորոդի շրջանում
Վլադիմիրկա - ռուս նկարիչ Իսահակ Լևիտանի բնանկարը՝ ստեղծված 1892 թվականին
Նիմմկյուլա (այլ կիրառումներ)

Նիմմկյուլա անունը կամ տերմինը կարող է վերաբերել հետևյալ հոդվածներին․

Նիմմկյուլա - գյուղ Էստոնիայի Ռակե շրջանի կազմում։
Նիմմկյուլա - գյուղ Էստոնիայի Տապա շրջանի կազմում։
Նիմմկյուլա - գյուղ Էստոնիայի Ռաիկյուլա շրջանի կազմում։
Նիմմկյուլա - գյուղ Էստոնիայի Մուհու շրջանի կազմում։
Աղավնու բերդ

Աղավնու բերդ, Գյոզարչնկալա, Գուգերչին կալա, ավերակ բերդ Իրանում, Սալմաստի շրջանում։ նշանակված է տեղագրական քարտեզներում։


== Ծանոթագրություններ ==
Լեմյու (այլ կիրառումներ)

Լեմյու, կարող է վերաբերել՝

Լեմյու - գետ Ռուսաստանում, Պեչորայի վտակը
Լեմյու - գետ Ռուսաստանում, Վիշերայի վտակը
Պառավ Իզերգիլը

«Պառավ Իզերգիլը» (ռուս.՝ Старуха Изергиль), Մաքսիմ Գորկու պատմվածքը՝ գրված 1894 թվականին, բաղկացած 3 մասից։ Պատմվածքի մեջ տեղ են գտել 2 լեգենդ՝ Լարրայի մասին լեգենդը և Դանկոյի մասին լեգենդը, ինչպես նաև պառավի պատմություններն այն տղամարդկանց մասին, որոնց սիրել է կյանքի ընթացքում։
Առաջին անգամ հրատարակվել է «Սամարայի լրագրում» 1895 թվականի ապրիլի 16-ի 80 համարում, ապրիլի 23-ի 86 համարում, ապրիլի 27-ի 89 համարում։
Ըստ երևույթին գրվել է 1894 թվականի աշնանը, ինչը հաստատվում է 1894 թվականի հոկտեմբերի 4-ին Վ. Գ. Կորոլենկոյին գրված նամակով։


== Դիպաշար ==
Պատմվածքի հիմնական միտքը հետևյալն էր՝ «Ապրել մարդկանցից դուրս և իր համար (Լարրա)», «Ապրել մարդկանց հետ և մարդկանց համար (Դանկո)»։


=== Լեգենդ Լարրայի մասին ===
Պառավի պատմած առաջին լեգենդի հերոսը Լարրան է՝ կնոջ և արծվի որդին։ Նա միայն արտաքինով է նման մարդու, մահ սերմանող է և կյանքին հակադրվողը։ Բնազդին անխոհեմ հետևելը, նպատակին ձգտելը ցանկացած գնով, անցյալից և ապագայից զուրկ գոյությունը. այս ամենը արժեզրկում էին նաև հպարտությունը և սկզբնապես Լարրային հատուկ գեղեցկությունը։ Նա մարմնացած անհոգիություն է. միայն իրեն է համարում կատարյալ և ոչնչացնում է իրեն անցանկալի ամեն ինչ։ Լարրան զրկված է մարդկային բախտից. նա չի մահանում, այլ դադարում է լինելուց։ Ինքնասպանության փորձը չի հաջողվում, գետինը խույս էր տալիս նրա հարվածներից։ Նրանից մնում է միայն ստվերը և «մերժվածի» անուն։ Լարրայի ճակատագիրը որոշում է մարդկային դատը։ Հենց միայնության և մարդկանցից անջատման մեջ է Գորկին տեսնում ամենասարսափելի պատիժը։


=== Լեգենդ Դանկոյի մասին ===
Դարեր առաջ տափաստանում ապրում էր մի ցեղախումբ։ Հետո եկան ուրիշ ցեղեր և քշեցին այդ մարդկանց անտառի խորքը։ Ցեղը չէր կարող հետ գնալ տափաստան, սակայն առջևում էլ վտանգավոր անտառն էր թունավոր ճահիճներով։ Հանկարծ երևան է գալիս Դանկոն ու առաջնորդում մարդկանց անտառի միջով դեպի այլ տափաստան։ Ճանապարհին մարդիկ չարանում են նրա դեմ և ցանկանում սպանել, սակայն Դանկոն ձեռքերով պատռում է կուրծքը ու հանում բոցավառ սիրտը, մարդկանց հասցնում տափաստան, որից հետո մեռնում է։ Ոչ ոք չի նկատում, որ նա մահացավ, միայն մի մարդուց, որը, ինչ-որ բանից վախենալով, ոտքը դնում է հպարտ սրտի վրա։ Սիրտ, կայծեր ցրելով, հանգչում է, որից հետո մնում են տափաստանի կապույտ կայծերը։


== Էկրանավորում ==
1967՝ «Լեգենդ հրե սրտի մասին», «Կիևնաուչֆիլմ» ստուդիայի մուլտֆիլմ։


== Աղբյուրներ ==
Ханов В. А. Рассказ М. Горького «Старуха Изергиль»: культурологические аспекты // Русская словесность. — 2003. — № 4.
Щербина И. «Я и Старуха…»: О рассказе М. Горького «Старуха Изергиль». И. Щербина // Литература. — 2003 — № 8.
Гуйс, Ирина. «Старуха Изергиль» А. М. Горького [Текст] : новый взгляд / Ирина Гуйс // Литература. — 2007. — № 6 (март). — С. 38-41.
Սերենժ է Նել

Սերվե (ֆր.՝ Seringes-et-Nesles ), Կումունա Ֆրանսիայում, Գտնվում է Պիկարդիա մարզում։ Էնա գավառում։ Մտնում է Ֆեր ան Տարդենուա կանտոնի կազմի մեջ։ Կոմունայի շրջանը Շատո Տերի է։
Կոմունայի INSEE կոդը՝ 02713:


== Բնակչություն ==
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։


== Տնտեսություն ==
2010 թվականին համայնքի 196 աշխատունակ (15-64 տարեկան) բնակիչներից 147-ը տնտեսապես ակտիվ էին, 49-ը՝ ոչ ակտիվ (ակտիվության ցուցանիշը կազմել է 75,0%, 1999 թվականին եղել է 70,2%)։ 147 տնտեսապես ակտիվ բնակիչներից աշխատում էին 125-ը (77 տղամարդ և 48 կին), գործազուրկ էին 22 մարդ (8 տղամարդ և 14 կին)։ 49 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 14-ը՝ թոշակառուներ, 18-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սերենժ է Նել (ֆր.)
Բեյքոն շրջան (Ջորջիա)

Բեյքոն շրջան (անգլ.՝ Bacon County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածքը 738 կմ² է, բնակչությունը՝ 11.096 մարդ (2010 թ. տվյալներով)։ Շրջկենտրոնն է Ալմա բնակավայրը։ Կազմավորվել է 1914 թ.։


== Ծանոթագրություններ ==


== Արտաքին հղումներ ==
Description at georgia.gov Archived 2016-05-15 at the Wayback Machine.
Bacon County historical marker
Սիմեռու (գյուղական ավան, Սիմեռու շրջան)

Անվան այլ կիրառումների համար տե՛ս՝ ՍիմեռուՍիմեռու (էստ․՝ Sõmeru), գյուղական ավան Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղական ավանում բնակվում էր 1208 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սալվադոր Սոբրալ

Սալվադոր Սոբրալ (պորտ.՝ Salvador Sobral, դեկտեմբերի 28, 1989(1989-12-28), Լիսաբոն, Պորտուգալիա), պորտուգալացի երաժիշտ և երգերի հեղինակ, 2017 թվականին Ուկրաինայի մայրաքաղաք Կիևում տեղի ունեցած Եվրատեսիլ երգի մրցույթի հաղթողը։
Ստեղծագործում է հիմնականում ալտերնատիվ ռոք, սոուլ և ջազ երաժշտական ժանրերում։


== Կենսագրություն ==
Սալվադոր Սոբրալը ծնվել է 1989 թվականի դեկտեմբերի 28-ին Պորտուգալիայի մայրաքաղաք Լիսաբոնում։ Մանկությունն անց է կացրել Ամերիկայի Միացյալ Նահանգներում և Իսպանիայում (մասնավորապես՝ Բարսելոնայում)։ Սերում է հին պորտուգալական ազնվականական ընտանիքից։ Ի ծնե ունի սրտի արատ։
Նրա հոր անունն է Սալվադոր Լուիս Կաբրալ Բրամկամպ Սոբրալ, իսկ մոր անունը՝ Մարիա Լուիզա Կաբրալ Պոսեր Վիլար։ Ունի նաև ավագ քույր՝ Լուիզա անունով։ 2009 թվականին մասնակցել է բրիտանական «Պոպ Այդոլ» հանճարների մրցույթի պորտուգալական տարբերակին, որտեղ գրավել է երրորդ տեղը։
Սովորել է Լիսաբոնի հոգեբանության համալսարանում։ Բարսելոնայում վերապատրաստման ժամանակ նա որոշել է թողնել հոգեբանությունը և զբաղվել պրոֆեսիոնալ երաժշտությամբ։ 2016 թվականին նա հրապարակել է իր առաջին ալբոմը՝ «Կներեք ինձ» վերնագրով։
2017 թվականին մեկամյա դադարից հետո Պորտուգալիան վերադառնում է Եվրատեսիլ երգի մրցույթ և Սոբրալը «Amar pelos Dois» երգով հաղթելով ազգային ընտրության ժամանակ հնարավորություն ստացավ ներկայացնել իր երկիրը Կիևում տեղի ունեցող համաեվրոպական մրցույթում։ Մայիսի 11-ին Սալվադորը կարողացավ շրջանցել կիսաեզրափակիչը և երկու օր հետո՝ մայիսի 13-ին, հաղթել մրցույթում։
Սալվադոր Սոբրալը համարվում է ականավոր երաժիշտներ Կաետանու Վելոզուի, Շիկու Բուարկիի և Չետ Բեյքերի երկրպագուն։


== Սոբրալը Եվրատեսիլ 2017 երգի մրցույթում ==
Սալվադոր Սոբրալը ծնվել է անբուժելի հիվանդությամբ. 33-ամյա երգիչն ի ծնե ունի սրտի արատ։ Այդ պատճառով էլ նա «Եվրատեսիլ 2017»-ին չէր մասնակցում բոլորի նման։ Նա բաց էր թողել կիսաեզրափակչի փորձերը և Կիև էր մեկնել միայն գլխավոր փորձին։ Պրես-կոնֆերանսների, ինչպես նաև անկանխատեսելի իրավիճակների ժամանակ նրան փոխարինում էր հարազատ քույրը՝ Լուիզան, որը հաղթական՝ «Amar pelos dois» (Սեր երկուսի համար) երգի համահեղինակն է։
Հատկանշական է, որ Պորտուգալիայի ներկայացուցիչները նախօրոք Եվրատեսիլի ղեկավար կազմին զգուշացրել էին երգչի առողջական վիճակի մասին և Սալվադորը Կիև ժամանեց մրցույթից րոպեներ առաջ։ Սակայն ոչ բոլորն էին համաձայն Պորտուգալիայի ներկայացուցչի հանդեպ տածած առանձնահատուկ վերաբերմունքից։ Որոշ երկրպագուներ Եվրոպայի գլխավոր երաժշտական մրցույթի ղեկավար կազմին կշտամբեցին «չափազանց հարմարվողության» համար և նույնիսկ կասկածի տակ դրեցին երգչի մասնակցության անհրաժեշտությունը։ Սակայն մեծամասնությունը բարեհաճ կերպով համաձայնվեց Պորտոգալիայի մասնակցությանը։
Այնուամենայնիվ երգիչը ելույթ ունեցավ մրցույթի առաջին կիսաեզրափակչում, որը տեղի ունեցավ մայիսի 9-ին։ Ըստ բուքմեյքերական գրասենյակների կանխատեսումների` Պորտուգալիայի ներկայացուցչի հաղթանակի գործակիցը 15/8 էր։ Պրոֆեսիոնալ ժյուրիի եւ sms քվեարկության արդյունքում Պորտուգալիան անցավ եզրափակիչ փուլ,որը տեղի ունեցավ մայիսի 13-ին։ Սալվադորը հանդես եկավ 11-րդ համարի ներքո, իսկ վերջում և՛ հանդիսատեսի և՛ ժյուրիի քվեարկությամբ 758 միավորով զբաղեցրեց 1-ին հորիզոնականը։ Հաղթական երգը նա կատարեց իր քրոջ՝ Լուիզայի հետ։


== Տես նաև ==
Եվրատեսիլ 2017 երգի մրցույթ


== Ծանոթագրություններ ==
Վորոշիլովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ Վորոշիլովկա (այլ կիրառումներ)Վորոշիլովկա (ռուս.՝ Ворошиловка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատկա (գյուղ, Լյուգանուսե շրջան)

Մատկա (էստ․՝ Matka), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոզաննա Դևիսոն

Ռոզաննա Դիանա Դևիսոն (անգլ.՝ Rosanna Diane Davison, ապրիլի 17, 1984(1984-04-17), Դուբլին, Իռլանդիա), իռլանդացի մոդել, «Միսս Իռլանդիա 2003»-ի և «Միսս Տիեզերք 2003-ի» հաղթող։


== Կենսագրություն ==


=== Վաղ կյանք ===
Ծնվել է 1984 թվականին Քրիս դե Բուրգայի (իծնե՝ Քրիստոֆեր Ջոն Դևիսոն) և նրա կնոջ՝ Դիանայի ընտանիքում։ Սովորել է Արավոնի նախնական դպրոցում,որը գտնվում է Ուիկլոու վարչաշրջանում։ Ունի Դուբլինի համալսարանական քոլեջի սոցոլիոգիայի և պատմության արվեստի աստիճան։


=== Կարիերա ===
2012 թվականին նկարահանվել է Playboy ամսագրի գերմանական տարբերակում։


=== Անձնական կյանք ===
Երաժիշտ Քրիս դե Բուրգի աղջիկն է։ 1986 թվականին Քրիսը աղջկան է նվիրել «For Rosanna» անունով երգը, որը ներառվել է «Into the Light» ալբոմում։
2008 թվականից հանդիպում է Ուեսլի Քվիրկոմի հետ։ Նրանք նշանվել են 2013 թվականին և ամուսնացել են 2014-ին։ Զույգը իր ամուսնական ճամփորդությունը անցկացրել է Սեյշելյան կղզիներում։


== Ծանոթագրություններ ==
Ալլա Հովհաննիսյան (ակնաբան)

Անվան այլ կիրառումների համար տե՛ս՝ Ալլա Հովհաննիսյան (այլ կիրառումներ)Ալլա Հայաստանի Հովհաննիսյան (հուլիսի 2, 1953(1953-07-02), Երևան, Հայկական ԽՍՀ, ԽՍՀՄ), հայ ակնաբան, գլաուկոմայի մասնագետ։ Բժշկական գիտությունների դոկտոր (1996), պրոֆեսոր։


== Կենսագրություն ==
Ալլա Հովհաննիսյանը ծնվել է 1953 թվականի հուլիսի 2-ին, Երևանում։ 1978 թվականին ավարտել է Երևանի բժշկական ինստիտուտը։ 1978-1984 թվականներին աշխատել է Աչքի հանրապետական կլինիկայում, 1986 թվականից՝ 8-րդ կլինիկական հիվանդանոցի գլաուկոմայի բաժանմունքի ղեկավար։
Աշխատանքները վերաբերում են ներակնային անոթների ռեակտիվության որրոշման, հակագլաուկոմային վիրահատությունների արդյունքների կանխատեսման և դեղորայքային շտկման հարցերին։


== Անդամակցություն ==
Հայաստանի ակնաբուժական ընկերության անդամ, 1978


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.
Կոլեդարա

Կոլեդարա (իտալերեն՝ Colledara), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 2197 մարդ, բնակչության խտությունը կազմում է 116 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 64042, հեռախոսային կոդ՝ 0861։
Սերժ Սյունի

Սերժ Լևի Սյունի (անգլ.՝ Serj Syuni (Suni), օգոստոսի 14, 1930(1930-08-14), Նյու Յորք, Նյու Յորք, ԱՄՆ), հայ դաշնակահար, կոմպոզիտոր։ 
Լև Տեր-Օգանովի որդին է, կոմպոզիտոր, խմբավար Գրիգոր Սյունու թոռը։ 


== Կենսագրություն ==
Սերժ Սյունին ծնվել է 1930 թվականի օգոստոսի 14-ին Նյու Յորքում, երաժիշտ-մանկավարժ Լև Տեր-Օգանովի և Սեդա Սյունու ընտանիքում։ Որպես դաշնակահար՝ մենահամերգով հանդես է եկել 17 տարեկանում Նյու Յորքում, ապա՝ ԱՄՆ-ի այլ քաղաքներում։ 1954-1960 թվականներին սովորել է Ջուլիարդի երաժշտական բարձրագույն դպրոցում։ 1960 թվականին վարել է Արմեն Տիգրանյանի «Անուշ» օպերայի ներկայացումը (Նյու Յորք, տեղի հայ առաջնորդարանի նախաձեռնությամբ)։
Համերգային ծրագրում ընդգրկված են եղել Յոհան Սեբաստիան Բախի մի մինոր տոկկատը, Վոլֆգանգ Ամադեուս Մոցարտի սոլ մաժոր, Լյուդվիգ վան Բեթհովենի 21-րդ դո մաժոր, Սերգեյ Պրոկոֆևի 3-րդ, Պաուլ Հինդեմիթի սոնատները, Ֆերենց Լիստի «Պետրարկայի սոնետները», «Մեֆիստո վալսը», Կլոդ Դեբյուսիի պրելյուդներից, Ֆրեդերիկ Շոպենի պոլոնեզներից, վալսերից և այլ գործեր։ 
Հեղինակել է դաշնամուրային պիեսներ, երգեր, խմբերգեր։ Նրա դաշնամուրի տոկկատն ատոնալ երաժշտության նմուշ է՝ այդ ժանրին համապատասխան ռիթմական հստակ և զորեղ կառուցվածքով, որտեղ նկատելի է հայկական շունչը։ 
Դասավանդել է Նյու Յորքի երաժշտական քոլեջում։ Եղել է Լոնգ Այլենդի կոմպոզիտորների միության անդամ։


== Ծանոթագրություններ ==
(6778) Տոսամակոտո

(6778) Տոսամակոտո (անգլ.՝ Tosamakoto), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 4-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,836613 ա. մ., առավելագույնը մոտենում է 2,7157 ա. մ. հեռավորության վրա և հեռանում 2,9575 ա. մ.։ Արեգակի շուրջ մեկ ամբողջական պտույտ է կատարում 1745,01 երկրային օրվա ընթացքում, իր ուղեծրով շարժվելով միջինում 0,206302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6778) Տոսամակոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կնքաբույս

Կնքաբույս (լատ.՝ Tamus), դիոսկորեազգիների ընտանիքի միամյա, երկամյա, բազմամյա խոտաբույսերի կամ կիսաթփերի ցեղ։ Հայտնի է 2, ՀՀ-ում՝ 1 տեսակ՝ 

Կնքաբույս հասարակ (T. communis)։ Հանդիպում է Տավուշի, Լոռու, Սյունիքի մարզերում։ Աճում է անտառների բացատներում։


== Կենսաբանական նկարագիր ==
Ցողունը փաթաթող է, երկարում է՝ մինչև 4 մ։ Տերևները հերթադիր են կամ հակադիր, օվալասրտաձև։ Ծաղկաբույլը ողկույզ է կամ հուրան, ծաղիկները՝ մանր։ Ծաղկում է ապրիլ-հունիսին։ Պտուղը գնդաձև, կարմիր հատապտուղ է։


== Նշանակություն և կիրառում ==
Դեղաբույս է. պարունակում է ալկալոիդներ, սապոնիններ և այլն։ Պատրաստուկներն օգտագործվում են որպես միզամուղ, արյունահոսությունը դադարեցնող, ցավը հանգստացնող միջոց։
Ամուսկո

Ամուսկո (իսպ.՝ Amusco), ազգային կենտրոն և մունիցիպալիտետ Իսպանիայում։ Գտնվում է Պալենսիա պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռաս դե Կամպոս շրջանում։ Տարածքը կազմում է 78,86 կմ2, բնակչությունը՝ 448 մարդ (2010 թվականի տվյալներով)։ Պրովինցիայի վարչական կենտրոնից գտնվում է 20 կմ հեռավորության վրա։


== Արտաքին հղումներ ==
Información y fotos Archived 2008-03-09 at the Wayback Machine.
Տալդա (այլ կիրառումներ)

Տալդա, կարող է վերաբերել՝

Տալդա - գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կիրգա գետի աջ ափին՝ 14 կմ հեռավորության վրա։ Գետի երկարությունը 26 կմ է։
Տալդա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի ակունքը գտնվում է 65 կմ Ուրսուլ գետի աջ ափից։ Գետի երկարությունը 15 կմ է։
Տալդա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի ակունքը գտնվում է 13 կմ Աբա գետի ձախ ափից։ Գետի երկարությունը 13 կմ է։
Կազմակերպական տեխնիկա

Կազմակերպական տեխնիկա, կառավարման և ինժեներատեխնիկական աշխատանքների մեքենայացման ու ավտոմատացման տեխնիկական միջոցների համալիր։ Կազմակերպման տեխնիկայի զարգացումը պայմանավորված է գիտատեխնիկայի առաջընթացով, կառավարման և դիսպետչերական համակարգերի բարդացմամբ, վերամշակվող ինֆորմացիայի ծավալի զգալի մեծացմամբ։
Կազմակերպման տեխնիկայի միջոցներից են ինֆորմացիայի վերամշակման հաշվողական մեքենաներն ու սարքավորումները (մաթեմատիկական գործիքներ և սարքեր, ինֆորմացիայի հավաքման, գրանցման և պահման սարքավորումներ, հաշվիչ-ծակատող, ստեղնավոր հաշվողական, էլեկտրոնային հաշվողական մեքենաներ), փաստաթղթեր կազմելու, պատճենահանելու և բազմացնելու սարքավորումները (գրամեքենաներ, պատճենահան և լուսաշարող մեքենաներ), միկրոնկարահանման միջոցները (պատճենահան ապարատներ, խոշորացուցիչներ, միկրոլուսապատճենները կարդալու ապարատներ), ինֆորմացիոն-փնտրիչ համակարգերը (քարտարաններ, ինֆորմացիայի փնտրման և պահման համակարգեր, լուսատախտակներ), գծագրական-կոնստրուկտորական տեխնիկան (սեղաններ, գծագրատախտակներ, մեխանիզմներ, գործիքներ և գծագրական, գրաֆիկական աշխատանքների համար անհրաժեշտ այլ հարմարանքներ), փոքր կազմակերպման տեխնիկա (մատիտներ, ինքնահոսներ, գործնական թղթերի մշակման միջոցներ, համարակալիչներ, թղթակցությունների մշակման մեքենաներ), վարչարտադրական կապի միջոցները (հեռախոսային և հեռագրական կապի սարքավորումներ, արդյունաբերական հեռուստատեսություն), աշխատատեղերի և ծառայողական շենքերի սարքավորումը։
Դուխովշչինկա

Դուխովշչինկա (ռուս.՝ Духовщинка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերացու փողոց (Երևան)

Հերացու փողոց, փողոց Երևանի Կենտրոն վարչական շրջանում։ Անվանվել է ի պատիվ հայ մեծանուն գիտնական, բժիշկ, բնագետ և փիլիսոփա, հայկական դասական բժշկության հիմնադիր Մխիթար Հերացու։


== Տվյալներ ==
Սկսվում է Չարենցի փողոցի սկզբից, անցնում Մխիթար Հերացու հրապարակով և ձգվում մինչև Մյասնիկյան պողոտա։ Խորհրդային տարիներին այս փողոցի աջ մասով հոսում էր Գետառը։ Հետագայում գետի այդ հատվածը դարձվեց ստորգետնյա, իսկ վերգետնյա մասի հաշվին լայնացվեց Հերացու փողոցը։


== Հատող փողոցներ ==
Այգեստանի 11-րդ փողոց
Շարիմանյան փողոց
Աբովյան փողոց
Արմենակյան փողոց


== Նշանակալի օբյեկտներ, հուշարձաններ ==
«Հայ-ամերիկյան առողջության կենտրոն (մամոգրաֆիայի կենտրոն)» հիմնադրամ
Մեսրոպ Մաշտոցի անվան համալսարան
Դատական բժշկության հանրապետական գիտագործնական կենտրոն
Հավաքական անվտանգության պայմանագրի կազմակերպության ակադեմիա
Հատուկ վտանգավոր վարակների կանխարգելման կենտրոն
Մխիթար Հերացու կիսանդրի


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի քաղաքային նշանակության փողոցների ցանկ
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ալեքս Դիգգելման

Ալեքս Դիգգելման, ամբողջական անունը՝  Ալեքս Վալտեր Դիգգելման  (գերմ.՝ Alex Walter Diggelmann, օգոստոսի 20, 1902(1902-08-20), Ունտերզեն, Բեռն, Շվեյցարիա - նոյեմբերի 21, 1987(1987-11-21), Ցյուրիխ), շվեյցարացի նկարիչ, երեք անգամ պարգևատրվել է մեդալներով Օլիմպիական խաղերի արվեստի մրցույթներում առաջադրված պաստառների համար։


== Կենսագրություն ==
Դիգգելմանը ծնվել է Շվեյցարիայի Ունտերսեն կոմունայում 1902 թվականին, Ցյուրիխի ընկերները նրան անվանել են միայն Ալեքս, բայց Ունտերզենում նրա համար սովորական է եղել նաև Վալտեր երկրորդ անունը։ Նրա հայրը՝ Էմիլ Դիգգելմանը (գերմ.՝ Emil Diggelmann) (1871–1942), աշխատել է որպես ավագ ուսուցիչ, քաղաքապետարանի պաշտոնյա և կոմունայի նախագահ։
Ալեքս Վալտերը սկզբում վերապատրաստվել է որպես դպրոցի նկարչության ուսուցիչ և այդ պաշտոնում երեք տարի աշխատել է Ունտերզենում։ Այնուհետև գեղարվեստական ուսումը շարունակել է Փարիզում և Լայպցիգում, իսկ 1927 թվականից բնակվել է Ցյուրիխում, որտեղ աշխատել է որպես ազատ նկարիչ և դիզայներ՝ ստեղծելով բազմաթիվ գովազդային տուրիստական և սպորտային պաստառներ, որոնք առանձնացել են պատկերավոր և հստակ ոճով։ Բացի այդ, Դիգգելմանը ստեղծել է գեղատեսիլ բնապատկերներ յուղաներկերով և ջրաներկով, կատարել գրքերի նկարազարդումներ, պատի որմնանկարներ, խճանկարներ, ստեղծել փոստային նամականիշեր և մեդալներ։
Դիգգելմանը իր ստեղծագործությունները ստորագրել է հակիրճ՝ «Digg»։ 1939 թվականից, ի լրումն գեղարվեստական ստեղծագործության լայն շրջանակի, աշխատել է որպես նկարչության ուսուցիչ Ցյուրիխի երկու ուսումնական հաստատություններում։ Դիգելմանը ամուսնացած է եղել Մարգարիտ Ֆոգելի հետ (գերմ.՝ Marguerite Vogel).

1936 թվականի ամառային օլիմպիական խաղերին Բեռլինում/Գերմանիա 33-ամյա նկարիչն առաջին անգամ մասնակցել է արվեստի մրցույթին։ Կիրառական գրաֆիկա անվանակարգում Ալեքս Դիգգելմանը «Արոզա I» (անգլ.՝ Plakat ArosaI) պաստառի համար ստացել է ամենաբարձր մրցանակը՝ ոսկե մեդալ։
1930-ականներին Դիգելմանը ստեղծել է գովազդային պաստառ Դիավոլեցցա լեռնադահուկային հանգստավայրի համար, Շվեյցարիայի Էնգադին շրջանի Պոնտրեզինա կոմունայում։
1948 թվականի Լոնդոնի /Մեծ Բրիտանիա, ամառային Օլիմպիական խաղերում 45-ամյա Ալեքս Դիգգելմանը 1946 թվականին Ցյուրիխում (գերմ.՝ Rad-WM Zürich) ճանապարհային հեծանվավազքի աշխարհի առաջնության պաստառի համար նվաճել է արծաթե մեդալ։ Այդ Օլիմպիական խաղերում նկարիչը նաև բրոնզե մեդալ է ստացել  1949 թվականի Ցյուրիխում և Բազելում կայացած տափօղակով հոկեյի աշխարհի առաջնությունը գովազդող պաստառի համար (գերմ.՝ Eishockey-WM Zürich-Basel)։ 
Դիգգելմանի նշանավոր աշխատանքներից  է ՈՒԵՖԱ-ի գավաթի դիզայնը, ինչպես նաև լեռնադահուկային սպորտի աշխարհի առաջնության հաղթողների ոսկե մեդալը, որն անցկացվում է դահուկային սպորտի միջազգային ֆեդերացիայի (FIS) հովանու ներքո (ֆր.՝ Fédération Internationale de Ski, FIS)։ Այդ մեդալը շնորհվում է 1952 թվականից։


== Գրականություն ==
Richard Stanton։ The forgotten Olympic art competitions — The story of the Olympic art competitions of the 20th century. Trafford Publishing, 2001. ISBN 1-55212-606-4


== Ծանոթագրություններ ==


== Արտաքին հղումներ ==
Alex Walter Diggelmann
Alex Diggelmann
Art Competition 1912—1948
Լավը, վատը, չարը

«Լավը, վատը, չարը» (իտալերեն՝ Il buono, il brutto, il cattivo, անգլ.՝ The Good, the Bad and the Ugly), հայտնի ռեժիսոր Սերջիո Լեոնեի նկարահանած վեստեռն ժանրի ֆիլմ, կինոյի պատմության ամենադասական վեստեռն ֆիլմերից է։
Ֆիլմում հնչող Էնիո Մորիկոնեի երաժշտությունը կարելի է ասել ավելի հանրահայտ է, քան ինքը ֆիլմը։
250 լավագույն ֆիլմեր (ըստ IMDb վարկածի) ցանկում ֆիլմը 4-րդն է (2011 թվականի օգոստոսի 4-ի դրությամբ)


== Սյուժե ==
Ֆիլմի գործողությունները ծավալվում են ԱՄՆ-ի Նյու Մեքսիկո նահանգի տարածքում՝ քաղաքացիական պատերազմի տարիներին։
Գլխավոր հերոսները՝ 3 արկածախնդիր, տարբեր բնավորության և պաշտոնի մարդիկ, փորձում են գտնել հայտնի ավազակներից մեկի թաքցրած ոսկին։


== Դերերում ==
«Լավ» - խորհրդավոր միայնակ հրաձիգ Շիկահեր մականունով (Քլինթ Իսթվուդ)
«Վատ» - Հրեշտակի աչքեր մականունով, ցինիկ բնավորությամբ մարդասպան Սենտենցա (Լի Վան Կլիֆ)
«Չար» - ավազակ և գող Տուկո (Էլի Ուոլլակ)


== Ծանոթագրություններ ==
Միացյալ Հայաստան (կուսակցություն, Հայաստան)

«Միացյալ Հայաստան» կուսակցություն, հայկական քաղաքական կուսակցություն։ Այն հիմնադրվել է 2021 թվականի ապրիլի 10-ին և այժմ գլխավորում է Երվանդ Թարվերդյանը։


== Պատմություն ==
Կուսակցությունը ստեղծվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որևէ քաղաքական ներկայացուցչություն Ազգային ժողովում։ Ներկայումս կուսակցությունը հանդես է գալիս որպես արտախորհրդարանական ուժ։ Կուսակցությունը հաստատել է, որ իրենք մասնակցելու են 2021 թվականի Հայաստանի խորհրդարանական ընտրություններին անկախ և չեն ստեղծի որևէ քաղաքական դաշինք, սակայն, ի վերջո, կուսակցությունը չի կարողացել գրանցվել։


== Գաղափարախոսություն ==
Կուսակցությունը աջակցում է երկրում երիտասարդների հնարավորությունների ընդլայնմանը։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Միացյալ Հայաստանը Facebook-ում
Սուրբ Գևորգ եկեղեցի (Նոր Փորադաշտ)

Սուրբ Գևորգ եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության լքված Նոր Փորադաշտ գյուղում (Ջուլֆայի շրջան)։


== Պատմություն ==
Ըստ կամարների ներսում խաչերից մեկի վրա հայերեն շինարարական արձանագրության՝ եկեղեցին կառուցվել է 1681 թվականին։ Հայկական Նոր Փորադաշտ գյուղն ամբողջությամբ հայաթափվել է 1950-ականներին։ Մինչև 1950-ական թվականները եկեղեցու շենքը վերածվել էր դպրոցի։ 1964-1987 թվականներին եկեղեցին գտնվում էր անմխիթար վիճակում։ Փայտե տանիքը, հարավային պատը և երկրորդ հարկի ավանդատունն անհետացել էին, բայց եկեղեցին դեռ կարելի էր վերակառուցել։


== Ոչնչացում ==
2001 թվականի հոկտեմբերի 7-ին եկեղեցու հիմքերը դեռ գոյություն ուներ։ Սակայն, ըստ Caucasus Heritage Watch-ի հետաքննության, մինչև 2009 թվականի նոյեմբերի 11-ը եկեղեցու մնացորդներն ամբողջությամբ քանդվել էին, իսկ տարածքը՝ բուլդոզերով հարթեցվել։ Լքված գյուղի ավերակների մեջ ոչնչացվել են միայն հայկական եկեղեցու մնացորդները, ինչը, ըստ Caucasus Heritage Watch-ի, վկայում է մշակույթի ոչնչացման ադրբեջանական ծրագրի ճշգրտության մասին։


== Ծանոթագրություններ ==
Նեսոյի քարաբաղնիսը

«Նեսոյի քարաբաղնիսը», Հովհաննես Թումանյանի պատմվածքներից։


== Պատմություն ==
Այս պատմվածքի գրման ստույգ տարեթիվը հայտնի չէ։
Առաջին անգամ տպագրվել է Թիֆլիսում՝ 1910 թվականի նոյեմբերի 14-ին՝ «Հորիզոն» օրաթերթի № 254-ում՝  «Մերոնք» ընդհանուր վերնագրի տակ, այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 80-82)։
Պահպանվել է պատմվածքի սկզբնական տարբերակը՝ «Թե հարևաններն ինչպես կտրեցին Կիրակոս բիձու դողը» խորագրով։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հորիզոն» օրաթերթից։


== Ծանոթագրություններ ==
Մոհսուն Սանանի

Մոհսուն Սադըգ օկլի Ջաֆարով (Սանանի) (ադրբ.՝ Möhsün Sadıq oğlu Cəfərov (Sənani), հունիսի 19, 1900(1900-06-19), Թիֆլիս, Ռուսական կայսրություն - փետրվարի 11, 1981(1981-02-11), Բաքու, Ադրբեջանական ԽՍՀ, ԽՍՀՄ), ադրբեջանցի դերասան, Ադրբեջանական ԽՍՀ ժողովրդական արտիստ (1949), Աշխատանքային կարմիր դրոշի շքանշանի դափնեկիր (11 հունիս, 1980 թ.)։


== Կենսագրություն ==

Մոհսուն Սանանին ծնվել է 1900 թվականին Թբիլիսիի «Շեյթանբազար» թաղամասում ՝ կրոնական ընտանիքում։ 1909 թվականից Մովսունը սկսել է աշխատել Շեյթանբազարում։ Մոհսենի հետաքրքրությունը դերասանական գործունեության նկատմամբ սկսվել էր մանկուց։
Առաջին անգամ նա բեմ է դուրս եկել 1911 թվականին։
1912 թվականին Մոհսենը միացել է սիրողական փոքր թատերախմբին։ Նրա առաջին ռեժիսորն եղել է «Թիֆլիսի մուսուլմանական դերասանների թատերախմբ»ի դերասան Միրզախան Կուլիև։ Թատրոնին մասնակցել են նաև դերասաններ Մուստաֆա Մարդանովը, Միրզա Ալի Աբբասովը, Իբրահիմ Իսֆահանլին։
1915 թվականին Մովսուն Սանանին Միրզալի Աբասովի, Միրսեյֆադդին Գիրմանշահլիի, Միրզախան Կուլիևի, Մուստաֆա Մարդանովի և այլոց հետ միասին ներգրավվել է Թիֆլիսի թատերախմբում։ Սանանին Թիֆլիսի թատրոնում խաղացել է մինչև 1920 թվականը։
1921 թվականից Սանանին հանդես է եկել Բաքվի թատրոնի բեմերում, ինչպես նաև նկարահանվել ֆիլմերում ։
Մոհսուն Սանանին մահացել է 1981 թվականին։


== Ծանոթագրություններ ==
Մեյբլ

Մեյբլ Մաքվեյ (փետրվարի 20, 1996(1996-02-20), Ալաուրին էլ Գրանդե, Իսպանիա), առավել հայտնի է Մեյբլ բեմական կեղծանունով, Իսպանիայում ծնված շվեդ-բրիտանացի երգիչ և երգերի հեղինակ, որ բնակվում է Լոնդոնում։ Ծնվել էի Իսպանիայի Մալագա քաղաքում և հասակ առել Շվեդիայի մայրաքաղաք Ստոկհոլմում, նա երգիչ և երգերի հեղինակ  Նենե Քերրիի և  Massive Attack ձայնագրման  պրոդյուսեր Քեմերոն Մաքվեյի դուստրն է։ Նա հիմա ապրում է Լոնդոնում։
Մեյբլն առավել հայտնի է 2015 թվականին՝  իր սոլո կարիերայի սկզբում թողարկած  «Know Me Better» դեպյուտային սինգլով։ Նա հայտի է նաև 2017 թվականին թողարկված  "Finders Keepers"  հիթը և  դրա երաժշտական տեսահոլովակը։ Նա աշխատում է երգերի հեղինակ և ձայնագրման պրոդյուսեր Ջոել Փոթի հետ։ 2017 թվականին նա թողարկել էիր Bedroom մինի ալբոմը, 2017 թվականին Ivy to Roses  միքսթեյփը «Begging» երգով, և դրանից հետո սկսել է աշխատել իր դեբյուտային ալբոմի վրա։


== Սկավառակագրություն ==


=== Միքսթեյփս ===


=== EPs ===


== Սինգլներ ==


== Ծանոթագրություններ ==
Մարկոս Աղաբեկյան

Մարկոս Աղաբեկյան (1830, Իզմիր, Այդին, Օսմանյան կայսրություն - 1908, Ստամբուլ, Օսմանյան կայսրություն), հայ հրապարակագիր, պատմաբան, թարգմանիչ, հասարակական գործիչ։


== Կենսագրություն ==
Ծնվել Է Զմյուռնիայում։ Սկզբնական կրթությունն ստացել է տեղի Մեսրոպյան վարժարանում, 1843-1849 թվականներին սովորել է Փարիզի Մուրատյան վարժարանում։ 1851 թվականին Ս. Մամուրյանի հետ ծննդավայրում հիմնել է մասնավոր ուսումնարան։ 1860-1863 թվականներին Թիֆլիսում խմբագրել է «Կռունկ հայոց աշխարհին» կովկասահայ առաջին ամսագիրը։


== Աշխատություններ ==
1866-1867 թվականներին Կոստանդնուպոլսում խմբագրել է «Ծիլն Ավարայրի» պարբերականը, հոդվածներ է տպագրել «Արևելյան մամուլ», «Լույս», «Բյուզսւնդիոն», «Ծաղիկ», «Լումա» հանդեսներում։ Իր հրատարակած ու խմբագրած պարբերականներում, ինչպես նաև առանձին աշխատություններում, նա արտահայտել է արևելահայ համքարությունների շահերը, պաշտպանել է 1860-ական թվականներին հայ ազատագրական շարժումները։
Քննադատելով հայ եկեղեցու վարչական իրավունքները սահմանափակող ցարական «Պոլոժենիե»–ն՝ Աղաբեկյանը գտնում էր, որ այդ իրավունքները պետք է պաշտպանել «խաղաղ և օրինավոր» ճանապարհով։ Կողմնակից էր արևելահայ և արևմտահայ լեզուների «իրարամերձեցման» միջոցով միասնական լեզվի ստեղծմանը։ Թողել է «Տեղեկագիր Ամենայն հայոց կաթողիկոսության այժմյան վիճակի վրա» (1865), «Հայ ժողովրդի պատմություն» ծավալուն աշխատության 2 հատորներ (ձեռագիր, Երևանի Մեսրոպ Մաշտոցի անվան Մատենադարան) և այլն, ֆրանսերենից թարգմանել է Ֆ. Գիզոյի «Քաղաքակրթության պատմություն»-ը։

Տեղեկագիր Ամենայն հայոց կաթողիկոսութեան այժմեան վիճակին գրայ, 1865։
Խնդիր կաթողիկոսութեան Ամենայն Հայոց ։ Քննութիւն 1836-ի սահմանադրութեան (Պալաժէնիայի)։ Կարգ եւ կանոն Հայաստանեայց եկեղեցւոյ կաթողիկոսական իշխանութեան։ Կ. Պօլիս ։ Տպագրութիւն Արամեան, 1865։
Գարեգին Սրուանձտեայց։ Ազգային ողբերգութիւն չորս մասով։ Կ. Պոլիս։ տպ. Համբարձում Էնֆիաճյանցի, 1861։
Մի քանի խոսք Հայաստանեայց Եկեղեցիոյ Զավակներուն ։ Քննութիւն Սահմանադրութեան
Գարեգին Սրուանձտեանց։ Ազգային ողբերգութիւն չորս մասով։ Հայկական թատր.: Կ. Պօլիս։ Տպագրութիւն Ռ. Յ. Քիւրքճեան, 1867։
Թուղթ Մարկոսի Աղաբէգեան հայոց աշխարհի, ազգի եւ եկեղեցու ազգայնութեան մասին առ պատուականց պատուական Տէր Ներսէս Արքեպիսկոպոս Անւոյ եւ Պատրիարք Օսմանեան հայոց։ Կ. Պոլիս։ տպ. Արամեան, 1878։
Գարեգին Սրուանձտեայց։ Ազգային ողբերգութիւն չորս մասով:Կ. Պոլիս։ տպ. Յ. Գ. Փալագաշեան, 1911։
Հայ ժողովրդի պատմությիւն (երկհատոր աշխատություն, ձեռագիր, Մատենադարան)։
Ֆ. Ֆիզո, «Քաղաքակրթության պատմությունը» (թարգմանություն ֆրանսերենից)։


== Ծանոթագրություններ ==
Գելիեսան

Գելիեսան , Հարմորայի գոմի ջուր, գետակ Հայկական լեռնաշխարհում, Տիգրիսի ավազանում, Բաթմանի աջ օժանդակը։ Սկիզբ է առնում Հայկական Տավրոս լեռնահամակարգի Սխտորքար կոչվող լեռներից և հոսում արևմտա-արևելյան ուղղությամբ։


== Ծանոթագրություններ ==
Պիգմենտային միկրոօրգանիզմներ

Պիգմենտային միկրոօրգանիզմներ, պիգմենտներ առաջացնող միկրոօրգանիզմներ, որոնց կուտակումները փորձանոթի պինդ սննդարար միջավայրը ներկում են դեղին, կարմիր, կապույտ, մանուշակագույն, սև կամ այլ գույնով։ Կարմիր պիգմենտ առաջացնում են որոշ բակտերիաներ, շողասնկերը և շաքարասնկերը, ինչպես նաև հրաշքի ցուպիկը (Bact․ prodigiosum), որի առաջացրած գաղութները նման են վառ կարմիր արյան կաթիլի, կապույտ՝ կապտաթարախածին ցուպիկները, դեղին՝ ստաֆիլոկոկերը, սև՝ ազոտաբակտերը և այլն։ Պիգմենտային միկրոօրգանիզմների պիգմենտ առաջացնելու ինտենսիվության վրա մեծ ազդեցություն է ունենում սննդային միջավայրի բաղադրությունը։ Իրենց քիմիական բնույթով պիգմենտները տարբեր են․ կարոտինոիդները պատկանում են ածխաջրածիններին, անտոցիանները և մելանինները (սև պիգմենտ) արոմատիկ միացություններ և այլն։ Կարոտինոիդները Պիգմենտային միկրոօրգանիզմներին պաշտպանում են ուլտրամանուշակագույն ճառագայթների վնասակար ազդեցությունից, իսկ ֆոտոսինթեզող բակտերիաների մոտ մասնակցում ֆոտոսինթեզին, առանձին պիգմենտներ օժտված են անտիբիոտիկների հատկությամբ։ Որոշ միկրոօրգանիզմների պիգմենտագոյացումը տեսակային կայուն առանձնահատկություն է և ունի կարգաբանական նշանակություն։
Նիկոլայ Բուխարին

Նիկոլայ Իվանովիչ Բուխարին (ռուս.՝ Николай Иванович Бухарин, հոկտեմբերի 9, 1888(1888-10-09), Մոսկվա, Մոսկվայի մարզ, Ռուսական կայսրություն - մարտի 15, 1938(1938-03-15)[…], Կոմմունարկայի կրակահրապարակ), բոլշևիկ հեղափոխական, խորհրդային պետական գործիչ, մարքսիստ փիլիսոփա և հեղափոխական տեսության բազմաբեղուն հեղինակ, ՀամԿ(բ)Կ ԿԿ անդամ (1917-1934), ԿԿ թեկնածու անդամ (1934-1937), ՌԿ(բ)Կ  ԿԿ քաղբյուրոյի թեկնածու անդամ (1919-1924), ԽՄԿԿ ԿԿ քաղբյուրոյի անդամ (1924-1929), ՌԿ(բ)Կ ԿԿ Կազմբյուրոյի թեկնածու անդամ (1923-1924)։
Հեղափոխական գաղափարների համար վեց տարի անցկացրել է տարագրության մեջ, որտեղ ծանոթացել է Վլադիմիր Լենինի և Լև Տրոցկու հետ։ 1917 թվականի Փետրվարյան հեղափոխությունից հետո վերադարձել է Մոսկվա և բոլշևիկյան ֆրակցիայում զբաղեցրել բարձր պաշտոններ։ Հոկտեմբերյան հեղափոխությունից հետո նշանակվել է բոլշևիկյան «Պրավդա» թերթի գլխավոր խմբագրի պաշտոնը։ 
Մինչև 1921 թվականը բոլշևիկյան կուսակցության մեջ ներկայացրել է ձախ կոմունիստական թևը։ «Նոր տնտեսական քաղաքականության» (նովայա էկոնոմիչեսկայա պոլիտիկա, ՆԷՊ) աջակցմամբ գլխավորել է աջ օպոզիցիան։ 1924 թվականին, Լենինի մահվանից հետո, սատարել է Իոսիֆ Ստալինին։ 1927 թվականի դեկտեմբերին, Կոմունիստական կուսակցության 15-րդ համագումարին, Ստալինի հետ կարողացել է կուսակցության շարքերից դուրս հանդել ձախ օպոզիցիայի գործիչներ Տրոցկուն, Գրիգորի Զինովևին և Լև Կամենևին։ 1926-1929 թվականներին զբաղեցրել է Կոմունիստական ինտերնացիոնալի գործկոմի գլխավոր քարտուղարի աթոռը։ Այնուամենայնիվ, դեմ է արտահայտվել ԽՍՀՄ-ում գյուղատնտեսության կոլեկտիվացման ստալինյան բանաձևին, և 1929 թվականի հեռացվել է Քաղբյուրոյի շարքերից։
1930-ականների բռնաճնշումների (Մեծ զտում) ժամանակաշրջանում Ստալինը ցանկացած պատրվակ փորձում էր օգտագործել իր նախկին դաշնակիցներին ու մրցակիցներին լիկվիդացնելու համար։ Բուխարինի որոշ նամակների, զրույցների և գաղտնալսված հեռախոսազանգերի մեջ անհավատարմության դրսևորումներ արձանագրվեցին, ուստի 1937 թվականի փետրվարին Բուխարինը ձերբակալվեց։ 
Բուխարինը մեղադրվեց «հակասովետական դավադրություն» իրականացնելու մեջ և գնդակահարվեց 1938 թվականի մարտին։


== Ծանոթագրություններ ==


== Արտաքին հղումներ ==
Էջը Marxists.org կայքում(անգլ.)
Ն․ Բուխարինի աշխատությունները(ռուս.)
Կոնստանտինովկա (գյուղ, Տույմազինսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ռուս.՝ Константиновка, բաշկիրերեն՝ Константиновка), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)